open-index/open-wikipedia-markdown huggingface dataset:
Стратегиска компјутерска игра

мини|258x258пкс|Борба во ''''
**Стратегиска компјутерска игра** (разговорно: „Стратегија“) — еден од основните жанрови компјутерски игри, во кој играчот за да победи треба да применува стратешко размислување. Во популарните игри од овој жанр, на играчот често му се нуди да игра не за одреден лик, туку за нивни условни маси, на пример, да раководи со изградба на град или да заповедува со цели армии во воени кампањи.

Иако и игрите од многу други жанрови можат да содржат стратешки елементи, во самите стратегиски игри главното внимание се посветува на планирање на највисоко ниво, логистика и управување со ресурси. Стратегиите обично се делат на две основни поткатегории: потезни и во реално време, но има и голем број на вкрстени/поджанрови на стратегии што содржат дополнителни елементи како што се тактика, дипломатија, економија и истражување.

Во стратегиските игри спаѓаат и апстрактни (*Ataxx*), столни (шах, дама, „Монопол“), со симулација на менаџмент (*M.U.L.E.*, *Spaceward Ho!*) и други; одликите на некои од нив биле преземени од развивачите на компјутерски стратегии со заплет во реалистична, историска или фантастична средина.

## Доживување
Играчот мора да испланира серија на дејства против еден или повеќе противници, а намалувањето на непријателските сили обично е цел. Победата се постигнува преку супериорно планирање, а елементот на случајност има помала улога.

Во повеќето стратегиски компјутерски игри, на играчот му се дава поглед на светот на играта од божествено гледиште и посредно ги управува единиците на играта под негово заповедништво. Така, повеќето стратегиски игри вклучуваат елементи на војување во различен степен, и содржат комбинација од тактички и стратешки размислувања. Покрај борбата, овие игри често ја предизвикуваат способноста на играчот да истражува или да управува со економија.

## Наводи

## Надворешни врски

Категорија:Жанрови на видеоигри

__СОСОДРЖИНА__
__ИНДЕКС__
Општина Драгоманце

**Месен народен одбор Драгоманце** ― поранешна општина во Македонија, која постоела во периодот 1945-1952 година. Центар на општината било селото Драгоманце.

## Историја
Месниот народен одбор Драгоманце бил основан во 1945 година. Тој бил дел од Козјачката Околија, Скопски Округ, а негови составни населени места биле Врачевце, Добрача, Драгоманце и Стрновац. Во 1947 година, според новата административна поделба, Месниот народен одбор Драгоманце бил проширен на сметка на соседниот и укинат Месен народен одбор Пузајка со неговото село Пузајка. МНО Драгоманце тогаш припаѓал во Кумановската Околија. Во 1950 година, според новата административна поделба, Месниот народен одбор Драгоманце не претрпел територијални промени. Согласно административната поделба од 1952 година, МНО Драгоманце бил укинат на сметка на проширената Општина Жегљане која ги добила селата Врачевце, Драгоманце и Пузајка, проширената Општина Бајловце го добила селото Добрача и проширената Општина Старо Нагоричане го добила селото Стрновац.

## Население
Според пописот од 1948 година, Месен народен одбор Драгоманце имал 953 жители. Од таа бројка, 950 биле Македонци, додека 3 биле Срби.

## Поврзано

*Список на општини во Македонија по население (1948)

## Наводи

Драгоманце
Драгоманце
Драгоманце
Категорија:Козјачка Околија
Категорија:Кумановска Околија
Птоломеј III Евергет

десно|мини|Златник со ликот на Птоломеј III, издаден во негова чест од неговиот син Птоломеј IV.
**Птоломеј III Евергет**, ( *Ptolemaĩos Euergétēs)* (околу 280 пр. н. е. – 222 пр. н. е.) — третиот крал од Птоломејската династија во Египет од 246 до 222 г. пр. н. е. Птоломејското Кралство го доживеало својот врв на воен и економски план во текот на неговото владеење.

Евергет бил најстариот син на кралот Птоломеј II и неговата прва сопруга Арсиноја I. На престолот се искачил во 246 година пр. н. е. по смртта на неговиот татко, што предизвикало низа драматични настани во соседното и соперничко Селевкидско Царство. Селевкидскиот владетел Антиох II Теос потоа ја напуштил својата сопруга Береника, сестрата на Евергет, за да се врати кај својата прва сопруга Лаодика I. Кратко потоа, Антиох починал, Лаодика се прогласила за регентка, а нејзиниот син Селевк II Калиник станал крал, додека Береника и нејзиниот син биле убиени. Затоа Птоломеј започнал војна против Селевкидите. Тој бил доста успешен во ова, го освоил поголемиот дел од Сирија, Антиохија и напредувајќи до Вавилон и Суза, а според некои извори дури и до границите на Бактрија и Индија. Сепак, подоцна бил принуден да му ги отстапи поголемиот дел од освоените територии на Селевк, а потоа се посветил на внатрешни реформи во Египет, обидувајќи се да ја зачува благосостојбата и другите достигнувања од владеењата на неговиот дедо и татко.

Потоа Птоломеј почнал да вложува големи напори за зближување на културите на своите поданици, односно да ја обедини староегипетската традиција со достигнувањата на грчката цивилизација. Меѓу другото, тој го поттикнал синкретистичкиот култ на грчко-египетскиот бог Серапис и го изградил првиот серапеум во Александрија . Од раздобјето на неговото владеење потекнува обидот за реформа на египетскиот календар, запишан во Канопусовиот едикт, напишан на неколку јазици, кој подоцна послужил за дешифрирање на египетските хиероглифи.

Во 244/243 пр. н. е., Евергет се оженил со поранешната киренајска кралица Береника Киринска, која му родила четири деца: Арсиноја III, Птоломеј IV Филопатор, Магас и Береника.

Него го наследил неговиот син Птоломеј.

## Наводи

## Надворешни врски
* Ptolemy Euergetes&nbsp;I at LacusCurtius — (Chapter&nbsp;VI of E.&nbsp;R&nbsp;Bevan's *House of Ptolemy*, 1923)
* Ptolemy III — (Royal Egyptian Genealogy)
* Ptolemy III Euergetes entry in historical sourcebook by Mahlon H. Smith
* Bust of Ptolemy III from Herculaneum – now in the Museo Nazionale, Naples.

Категорија:Птоломејска династија
Категорија:Починати во 222 година п.н.е.
Категорија:Родени во 280 година п.н.е.
Категорија:Фараони од Птоломејската династија
Категорија:Статии со текст на грчки
Балени Сарби

**Балени Сарби** () е населено место во округот Дамбовица, Романија. Според пописот од 2021 година имало 4.212 жители. Припаѓа на општината Балени. Селото е населено со шопско население од Бјалослатинско (Белослатинско на шопски) околу 1830 година. Во 1968. година тука биле илјаду шопски семејства. Романците јужнословенско население кое живее во Влашка нарекуваат Срби (Sârbi), така и население од Бугарија. Според пописот од 2011 година мнозина се изјаснува како Романци, а дел како Бугари и Срби.

;Етнички состав во пописот од 2011 година (4.707 жители)

## Наводи

Категорија:Населени места во Романија
Пунтеа де Гречи

**Пунтеа де Гречи** () е населено место во округот Дамбовица, Романија. Според пописот од 2021 година имало 635 жители. Припаѓа на општината Петрешти. Селото е населено на почеток од XIX век со шопско население од Орјаховско (Орехово на шопски), Плевенско и Великотрновско. Во втората половина на XX век тука живее 340 семејства (претежно шопски) и зборува се белослатински (шопски) говор. На пописи населението се смета за романско. 

## Наводи

Категорија:Населени места во Романија
Indiana Jones and the Great Circle

***Indiana Jones and the Great Circle*** (македонски: *Индијана Џонс и големиот круг*) — акционо-авантуристичка игра развиена од студиото MachineGames во соработка со Lucasfilm Games и издадена од Bethesda Softworks. Заснована е на познатата франшиза „Индијана Џонс“. Играта била објавена на 9 декември 2024 г. за Windows и Xbox Series X/S, додека верзијата за PlayStation 5 била објавена во април 2025 г. *The Great Circle* првенствено се игра од гледиште на прво лице, додека третото лице се користи за контекстуални елементи, како што е заемодејството со околината. Играчот го управува Индијана додека се движи низ мешавина од праволиниски области што ја следат приказната и пошироки предели за истражување. Борбата може непосредно да се води или целосно да се избегне со користење на механики за прикривање. Карактеристичниот камшик на ликот може да се користи и како оружје и како средство за поминување преку препреки и решавање на разни загатки, со цел да се откријат алтернативни патеки и скриени колекционерски предмети.

## Играчки процес
*Indiana Jones and the Great Circle* е акционо-авантуристичка игра, но исто така содржи елементи од други стилови на игри. Играта може да се помине во потаен стил или да се влезе во отворени борби со противниците. Исто така, во играта има многу загатки, кои во најголем дел се незадолжителни. Камшикот на Индијана Џонс може да се користи во борба, како и за поминување на одредени препреки. Играчкиот процес е од гледиште на прво лице, но се префрла на гледиште на трето лице во одредени играчки сцени.

## Приказна
Играта има оригинален заплет. Дејството се одвива во 1937 г., меѓу настаните од првиот филм „Индијана Џонс: Крадците на изгубениот ковчег“ и настаните од третиот филм, „Индијана Џонс: Последната крстоносна војна“. Како и во филмовите, настаните се случуваат пред почетокот на Втората светска војна. Во играта, антагонисти се трите земји на Оската: Нацистичка Германија, Фашистичка Италија и Јапонската Империја.

Откако артефакт е украден од факултетот „Маршал“, археологот Индијана Џонс се упатува кон Ватикан за да истражи. Тој открива дека различни свети места низ светот се распоредени во облик на круг. Покрај Рим, овие места вклучуваат и храмови во Сукотаи во Тајланд, египетските пирамиди на платото Гиза и снежните Хималаи. За време на неговите патешествија, Џонс е придружуван од репортерката Џина Ломбарди. Заедно, тие се соочуваат со Емерих Вос, кој користи психолошки манипулации против своите непријатели.

## Наводи

## Надворешни врски

* 
Категорија:Игри за Windows
Категорија:Игри за PlayStation 5
Категорија:Игри за Mac OS X
__СОСОДРЖИНА__
__ИНДЕКС__
Духовност

мини|„Душа во ропство“, Елиху Ведер (Бруклински музеј): повеќето луѓе бараат духовно „ослободување на душата“ преку поробување од материјалното.
**Духовност** — во најопшта смисла — претставува збир на пројави на духот во светот и човекот. Во социологијата, културологијата и публицистиката, под „духовност“ често се подразбираат обединувачките начела на општеството, кои се изразуваат преку морални вредности и традиции, концентрирани, по правило, во верските учења и практики, како и во уметничките дела.

Во рамките на таков пристап, проекцијата на духовноста во индивидуалната свест се нарекува совест, а се тврди и дека зацврстувањето на духовноста се врши преку проповед (опомена), просветување, идеолошко-воспитна или патриотска работа.

## Во религијата
Духовноста во јудаизмот може да вклучува практики од еврејската етика, еврејската молитва, еврејската медитација, почитување на Шабат и празниците, проучување на Тората, законите за исхрана (кашрут), тшува и други практики. Таа може да вклучува и практики пропишани од Халахата.

Католичката духовност е духовна практика на отелотворување на личниот чин на верата (*fides qua Creditur*) по прифаќањето на верата (*fides quae Creditur*). Прогресивното христијанство е современо движење што се стреми да ги отстрани натприродните тврдења на верата и да ги замени со посткритично разбирање на библиската духовност, засновано на историски и научни истражувања. Тоа се сосредоточува на животното искуство на духовноста, а не на историски догматски тврдења, и го прифаќа фактот дека верата истовремено е вистинска и е човечка конструкција, и дека духовното искуство е психолошки и на невролошко ниво реално и корисно.

Внатрешната духовна борба и надворешната физичка борба се две општоприфатени значења на арапскиот збор џихад: „Големиот џихад“ е внатрешна борба на верникот за исполнување на неговите религиозни обврски. Ова ненасилно значење го истакнуваат и муслимански и немуслимански автори. Најпознатиот облик на исламска мистична духовност е суфиската традиција, во која шеик или пир пренесува духовна дисциплина на учениците. Класичните суфиски богослови го определувале суфизмот како „наука, чија цел е да го поправи срцето и да го одврати од сѐ друго освен од Бог“.

## Во современата западна религиологија
Духовноста во најопшти црти се одликува како „живот проживеан во полнотата на уникатното искуство на внатрешни доживувања на човекот, во кои можат да бидат присутни традиционални западни културни симболи“ и други образи значајни за човекот. Во современите истражувања, особено западните, се обрнува внимание на отсуството на истоветност меѓу духовноста и религиозноста. Според Ајлин Баркер, на пример, духовноста се разликува од религиозноста по тоа што изворот на последната е надворешниот свет во вид прописи и традиции, додека изворот на духовноста е внатрешното искуство на човекот. Со одвојувањето на црквата од државата во епохата на просветителството, во современите општества сѐ поголемо значење добива нерелигиозната духовност.

## Наводи

## Надворешни врски

* Духовност


Категорија:Верба
Категорија:Филозофски поими
Категорија:Аналитичка психологија
Категорија:Социологија
__СОСОДРЖИНА__
__ИНДЕКС__
Птоломеј IV Филопатор

**Птоломеј IV Филопатор** () — четвртиот крал на Птоломејското Кралство во Египет, кој владеел од 221 до 204 година пр. н. е., * непознато, † 205 / 204 година пр. н. е.

Неговото владеење обично се смета за почеток на падот на Птоломејската династија, претходно моќната и успешна египетска држава.

Птоломеј IV Филопатор бил син на кралот Птоломеј III Евергет и Береника II, ќерка на кралот Магос од Киренаика. На почетокот на неговото владеење, неговата мајка била убиена и оттогаш кралот бил под влијание на дворјани од двата пола. Овие дворјани ги охрабрувале пороците на Птоломеј и го насочувале неговото владеење според сопствените интереси. Сепак, Египет лесно одговорил на нападот на селевкидскиот крал Антиох III врз Коеле-Сирија. Птоломеј номинално ја повел својата војска до победа во Битката кај Рафија во 217 година пр. н. е., по што северните граници на неговото кралство биле обезбедени од селевкидските напади.

Птоломејските походи во Сирија завршиле со бунт на домородното население во Горен Египет. На самиот крај од владеењето на Птоломеј, во 205 година пр. н. е., владеел нубискиот фараон Угронафор. Како резултат на тоа, Горен Египет бил посебна држава, надвор од дофатот на Птоломејците, сè до 186 година пр. н. е.

Исто така е познато дека Птоломеј Филопатор бил воведен во разни оргијастични култови и дека бил заинтересиран за книжевност. Изградил храм посветен на Хомер и составил трагедија, за која неговиот омилен штитеник Агатокле од Египет напишал коментари. Околу 220 година пр. н. е., Птоломеј се оженил со својата сестра Арсиноја III, во согласност со обичаите на фараоните.  Сепак, тој продолжил да биде под влијание на неговата љубовница Агатоклеја, сестрата на Агатокле.

Каликс од Родос во 3 век пр. н. е. и Атенеј од Навкратис во 2 век пр. н. е. напишале дека Птоломеј Филопатор изградил огромен брод познат како тесаракантор, буквално „четириесет“. Бројот четириесет во случајот на овој брод се однесувал на бројот на редови весла. Подоцна, во 2 век н. е., Плутарх го споменал и овој брод во својата биографија на Деметриј I Полиоркет. Денес, се верува дека овој огромен брод можеби бил катамаран долг 128 метри.

Птоломеј IV е споменат и во апокрифната Трета книга Макавејска, која ги опишува настаните во Ерусалим и Александрија во времето на Битката кај Рафија.

## Наводи

## Надворешни врски
* Ptolemy Philopator&nbsp;I at LacusCurtius &mdash; (Chapter&nbsp;VII of E.&nbsp;R.&nbsp;Bevan's *House of Ptolemy*, 1923)
* Ptolemy IV  &mdash; (Egyptian Royal Genealogy)
* The great revolt of the Egyptians:205–186 BC  (2004)
* Ptolemy IV Philopator entry in historical sourcebook by Mahlon H. Smith

Категорија:Птоломејска династија
Категорија:Фараони од Птоломејската династија
Општина Дренок (Кумановско)

**Месен народен одбор Дренок** ― поранешна општина во Македонија, која постоела во периодот 1945-1952 година. Центар на општината било селото Дренок.

## Историја
Месниот народен одбор Дренок бил основан во 1945 година. Тој бил дел од Козјачката Околија, Скопски Округ, а негово единствено составно населено место било Дренок. Во 1947 година, според новата административна поделба, Месниот народен одбор Дренок не претрпел територијални промени. МНО Дренок тогаш припаѓал во Кумановската Околија. Во 1950 година, според новата административна поделба, Месниот народен одбор Дренок не претрпел територијални промени. Согласно административната поделба од 1952 година, МНО Дренок бил укинат на сметка на проширената Општина Облавце.

## Население
Според пописот од 1948 година, Месен народен одбор Дренок имал 657 жители. Од таа бројка, 640 биле Македонци, 12 биле Срби, 4 биле Роми, додека 1 бил Црногорец.

## Поврзано

*Список на општини во Македонија по население (1948)

## Наводи

Дренок (Кумановско)
Дренок (Кумановско)
Дренок (Кумановско)
Категорија:Козјачка Околија
Категорија:Кумановска Околија
Кабина на машиновозачот

мини|256x256пкс|Кабина на машиновозачот на електролокомотивата Siemens ES64 EuroSprinter.
**Кабина на машиновозачот** — посебна просторија на локомотива што служи како работно место на локомотивната екипа. Во неа се сместени главните елементи за управување, апаратурата и уредите неопходни за одржување на енергетската инсталација (парен котел, дизел-мотор) и за регулирање на работата на моторите (парна машина, влечни електромотори).

## Конструкција
Современата кабина на машиновозачот е една од главните делови на локомотивата. Локомотивната екипа поминува долго време во неа, па затоа создавањето на неопходни услови за нејзино прицврстување кон каросеријата или рамката на локомотивата позитивно се одразува на безбедноста на железничкиот сообраќај и на условите за работа на локомотивната екипа.

## Историја
Во раните денови на железницата, локомотивните екипи морале да работат на отворено, без никаква заштита. За да се заштитат од временските услови, кабините на локомотивите, особено оние со повисоки брзини, постепено биле опремувани со покрив и заштитни ѕидови, како што може да се види од документираната реконструкција на американската локомотива „Џон Бул“. Таму, железничката компанија додала кабина на прикачениот тендер и го продолжила нејзиниот покрив до кабината на машиновозачот. Кај брзите локомотиви од типот Крамптон околу 1850 г. во Европа, бил поставен барем скромен штитник за ветер пред кабината.

Во Германија, саксонскиот директор на железницата и писател Макс Марија фон Вебер ја вовел затворената кабина. На првата линија на подземната железница во Будимпешта, отворена во 1896 г., со невообичаено мал профил на слободен простор, кабините биле сместени директно над подвозјата. Поради тоа, работното место на машиновозачот било толку ниско, што тој не можел да стои исправено. Поради многу малото странично растојание до ѕидот на тунелот, во кабината можело да се влезе и да се излезе само преку прозорецот напред.

## Наводи

## Надворешни врски

* Машиновозач

Категорија:Железнички сообраќај
__СОСОДРЖИНА__
__ИНДЕКС__
Белоиње

**Белоиње** е населено место во општината Сврљиг Нишавски Управен Округ, Србија. Според пописот од 2022 година имало 190 жители.

## Поврзано
* Сврљиг
* Нишавски Управен Округ
* Јужна Србија

## Наводи

Категорија:Сврљиг
Категорија:Населени места во Јужна Србија
Општина Макреш

**Месен народен одбор Макреш** ― поранешна општина во Македонија, која постоела во периодот 1945-1947 година. Центар на месниот народен одбор било селото Макреш.

## Историја
Месниот народен одбор Макреш бил основан во 1945 година. Тој бил дел од Козјачката Околија, Скопски Округ, а негови составни населени места биле Канарево и Макреш. Во 1947 година, според новата административна поделба, месниот одбор бил укинат и неговите села припаднале под новата МНО Канарево.

## Население
Според пописот од 1948 година, една година по укинувањето на одборот, Месниот народен одбор Макреш би имал 1.637 жители.

## Поврзано
*Список на општини во Македонија по население (1948)

## Наводи

Макреш
Макреш
Макреш
Категорија:Козјачка Околија
Бенедета (филм од 2021)

**„Бенедета“** (*Benedetta*) — филм на режисерот Пол Верховен од 2021 година. Главните улоги ги играат: Виржини Ефра, Шарлот Ремплинг и Дафни Патакија.

## Синопсис
Додека на Европа ѝ се заканува опасноста од чумата, малата Бенедета заминува во манастир. Осамнаест години подоцна, се слушаат гласови за сомнителни чуда, а потоа се закажува судење на сестрата Бартоломеја (ја игра Патакија). Сето тоа што се случува подоцна ја поткопува верата на Бенедета (ја игра Ефра)...

## Наводи

Категорија:Филмови од 2021 година
Категорија:Филмови на Пол Верховен
Категорија:Филмови со Виржини Ефра
Категорија:Филмови со Шарлот Ремплинг
Категорија:Филмови со Дафни Патакија
Категорија:Филмови за свештеници
Категорија:Биографски филмови
Категорија:Француски филмови
Категорија:Холандски филмови
Категорија:Белгиски филмови
Категорија:Филмови чие дејствие се одвива во Италија
Категорија:Филмови на француски јазик
Насон прочитана книга (роман)

**„Насон прочитана книга“** — роман од македонска поетеса и писателка, Соња Манџук. Романот е објавен е во 2019 година во Скопје од издавачката куќа „Арс ламина“, откако во истата година е награден со книжевната награда „Пегаз“.

## Осврт кон делото
Романот е приказна за човекот. Во ова време на технолошки и дигитален развој, човекот се чувствува отуѓен, а во овој роман пронаоѓа приказни каде што се присутни луѓе. Па така, читајќи, човекот никогаш не е сам. Напишан во манирот на постмодернистичките книжевни практики, „Насон прочитана книга“ претставува онирична авантура чиешто поаѓалиште е една библиотека, како онаа добропознатата на Борхес, инаку во неговиот „поимник“ дефинирана како вселена. Структурно, романот е конципиран како книга во книга. Нараторот, инаку љубопитен за тајната на сонот како појава, сонува дека се наоѓа во некоја библиотека и дека посегнува по книга со наслов „Деца на Луната“, од некој анонимен адепт од 19 век. Она што го насетуваме како смисла во приказната на анонимниот автор е дека човековиот дух има способности времето и просторот да ги збере во една точка, да прими информации од кои било време и простор, да доживее севременост, да искуси безвременост. Авторката Соња Манџук во овој роман, преку заокружена приказна, внимателно осмислена структура и со раскошен стил, го поттикнува интересот за овие прашања на суптилен начин – стои во образложението на жири-комисијата за доделување на наградата „Пегаз“, составена од : Димитар Башевски, Иван Шопов и Бисера Бендевска (уредничка во „Арс ламина“).

## Технички одлики
Романот „Насон прочитана книга“, со обем од 133 страници и со димензии од 21 см, каталогизиран е во библиографско-каталошката база на податоци COBIB.MK и ја носи меѓународната ознака ISBN 978-608-259-650-1. Издаден е во 2019 година во Скопје, од издавачката куќа „Арс ламина“. Издавањето на книгата е финансиски помогнато од Министерството за култура.

## Наводи

## Поврзано
* Соња Манџук
* Награда „Пегаз“
* Македонска книжевност
* Хорхе Луис Борхес

## Надворешни врски
* Насон прочитана книга
* „Насон прочитана книга“ од Соња Манџук ја доби наградата „Пегаз“
* Свечено доделување на наградата „ПЕГАЗ“ и промоција на „Насон прочитана книга“ од Соња Манџук вечерва во Музеј на Град Скопје

Категорија:Македонски романи
Категорија:Книги од 2019 година
Категорија:Појавено во 2019 година во Македонија
Категорија:Македонски дела од 2019 година
Категорија:Дела на Соња Манџук
Категорија:Изданија на Арс Ламина - публикации
Замок Ледерер

мини|Замок Ледедер
**Замокот Ледерер**, познат и како **замокот „Марцибањи“**, се наоѓа во Чока и е изграден по 1781 година, кога Леринц Марцибањи го купил необработливо земјиште во Чока. Изградбата на замокот била завршена подоцна од следниот сопственик, Шваб Карол, околу 1870 година. Артур и Карол Ледерер го купиле имотот кон крајот на 19 век . Имотот останал во сопственост на семејството Ледерер, едно од најбогатите еврејски семејства во тоа време, до Втората светска војна. За време на Втората светска војна, замокот бил во сопственост на Херман Геринг.

Од 1950 година, таму е основан земјоделскиот имот „Чока“, кој сè уште се користи од замокот како административна зграда. Зградата е во добра состојба, а паркот околу замокот е претворен во градски парк. Замокот е културен споменик од големо значење.

## Архитектура
Замокот претставува двокатна зграда, со издолжена основа со симетричен распоред на просториите, ориентирана кон главната улица. Фасадата на главниот влез е поделена со странични и централни проекции. Краевите на проекциите се тимпануми кои се издигаат над кровниот корниз. Прозорците се ритмички распоредени во еден ред, на приземјето со рамна горна греда, а на првиот кат има прозорци со засводени краеви. Колестиот покрив е украсен со покриви на проекциите од страните. Замокот, со својот распоред на главните ѕидни маси, фасадата и симетричната основа, има карактеристики на класицизмот, но поради последователните промени во концептот, добил еклектични карактеристики. Без оглед на тоа, изгледот открива збир на одредени стилски експресивни карактеристики, и во споредба со другите згради од овој тип во Војводина, тој е еден од позначајните историски споменици.

## Галерија

Податотека:Dvorac Lederer, Čoka 02.jpg|врска=Датотека:Dvorac_Lederer,_Čoka_02.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 16.jpg|врска=Датотека:Dvorac_Lederer,_Čoka_16.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 13.jpg|врска=Датотека:Dvorac_Lederer,_Čoka_13.jpg|алт=Дворац Ледерер, Чока|Замокот Ледерер, Чока
Податотека:Dvorac Lederer, Čoka 14.jpg|врска=Датотека:Dvorac_Lederer,_Čoka_14.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 07.jpg|врска=Датотека:Dvorac_Lederer,_Čoka_07.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 11.jpg|врска=Датотека:Dvorac_Lederer,_Čoka_11.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 04.jpg|врска=Датотека:Dvorac_Lederer,_Čoka_04.jpg|алт=Дворац Ледерер, Чока|Замок Ледерер, Чока
Податотека:Dvorac Lederer, Čoka 01.jpg|врска=Датотека:Dvorac_Lederer,_Čoka_01.jpg|алт=Дворац Ледерер, Чока|Замок Ледерер' внатрешност , Чока 
Податотека:Dvorac Lederer, Čoka 08.jpg|врска=Датотека:Dvorac_Lederer,_Čoka_08.jpg|алт=Дворац Ледерер, Чока|Замокот Ледерер, Чока
Податотека:Dvorac Lederer, Čoka 05.jpg|врска=Датотека:Dvorac_Lederer,_Čoka_05.jpg|алт=Дворац Ледерер, Чока|Замокот Ледерер, Чока


## Поврзано

* Список на замоци во Србија

## Наводи

## Надворешни врски

* 
Категорија:Замоци во Србија
Категорија:Споменици на културата на Србија
Полковник Илиев (чешма)

**Чешма на полковник Илиев** — чешма и бугарски воен споменик во близина на Магарево, Битолско, Македонија. Се наоѓа на туристичката патека од Магарево до Јоргов Камен на Пелистер.

Изграден е од бугарската војска во 1917 година во чест на полковникот Стефан Илиев, кој загинал на Македонскиот фронт во Првата светска војна за време на Битолската битка.

## Наводи

Категорија:Згради и градби во Битола
Категорија:Култура на Битола
Категорија:Бугарија во Првата светска војна
Категорија:Чешми во Македонија
Категорија:Историја на Битола
Општина Никуљане

**Месен народен одбор Никуљане** ― поранешна општина во Македонија, која постоела во периодот 1945-1950 година. Центар на општината било селото Никуљане.

## Историја
Месниот народен одбор Никуљане бил основан во 1945 година. Тој бил дел од Козјачката Околија, Скопски Округ, а негови составни населени места биле Никуљане и Сушево. Во 1947 година, според новата административна поделба, Месниот народен одбор Никуљане не претрпел територијални промени. МНО Никуљане тогаш припаѓал во Кумановската Околија. Во 1950 година, според новата административна поделба, Месниот народен одбор Никуљане бил укинат на сметка на соседниот и проширен МНО Четирце.

## Население
Според пописот од 1948 година, Месен народен одбор Никуљане имал 1.170 жители. Од таа бројка, 77 биле Македонци, додека 1,093 биле Срби.

## Поврзано
*Список на општини во Македонија по население (1948)

## Наводи

Никуљане
Никуљане
Никуљане
Категорија:Козјачка Околија
Категорија:Кумановска Околија
Каинан (син на Енос)

**Каинан** (), познат и како **Кенан** — во Петокнижјето, најстариот син на Енос, внук на Сит, правнук на Адам и Ева (Бит. 5:1-10). Тој е еден од претпотопните патријарси.

## Сведенија
Според масоретскиот текст, тој се родил во 325 г. (според Септуагинтата, во 625 г.) од создавањето на светот, и умрел на возраст од 910 години (Бит. 5:1-14). Тој е татко на Малелеил.

Во Книгата на јубилеите:

* Се споменува името на жената на Каинан — Муалелет.
* Се споменува внуката на Каинан, Дина, од неговата сестра (чие име не е наведено).

Ерменскиот историчар Мхитар Ајриванеци ја споменал жената на Каинан — Магалет.

Во Книгата на Јашар (Праведниот) се споменуваат пет деца на Каинан: синовите Малелеил, Енан, Меред и ќерките Ада и Цила.

Евангелистот Лука го споменува во родословието на Исус Христос како еден од предците на Месијата.

## Семејна лоза

## Наводи

## Надворешни врски

Категорија:Библиски личности
__СОСОДРЖИНА__
__ИНДЕКС__
Категорија:Личности од Стариот завет
Општина Пелинце

**Општина Пелинце**, именувана и како **Месен народен одбор Пелинце** ― поранешна општина во Македонија, која постоела во периодот 1913-1941 и 1945-1952 година. Центар на општината било селото Пелинце.

## Историја
### 1913-1915
Општина Пелинце за прв пат била основана во 1913 година, за време на Кралството Србија. Населени места во општината биле Алгуња, Враготурце, Врачевце, Карловце, Љаник, Орваница, Пелинце, Свињиште, Себрат и Узово. Општината била дел од Жеглиговскиот Срез, Кумановски Округ.

### 1915-1918
Општина Пелинце продолжила да постои за време на Царството Бугарија, односно окупацијата во Првата светска војна. Општината ги изгубила селата Врачевце и Карловце, на сметка на проширената Општина Жегљане и била дел од Кумановската Околија, Кумановски Округ.

### Кралство СХС/Југославија
За време на новата држава Кралство СХС (подоцна под името Кралство Југославија), Општина Пелинце продолжила да постои во рамки на Жеглиговскиот Срез, а почнувајќи од 1929 година, во Вардарската Бановина. Таа се состоела од населените места: Алгуња, Враготурце, Карловце, Љаник, Орваница, Пелинце, Свињиште, Себрат и Узово.

### 1945-1952
Месниот народен одбор Пелинце бил основан во 1945 година. Тој бил дел од Козјачката Околија, Скопски Округ, а негови составни населени места биле Враготурце и Пелинце. Во 1947 година, според новата административна поделба, Месниот народен одбор Пелинце не претрпел територијално промени. Истовремено, МНО Орах припаднал под проширената Кумановска Околија. Во 1950 година, според новата административна поделба, Месниот народен одбор Пелинце останал територијално непроменет. Согласно административната поделба од 1952 година, МНО Пелинце бил укинат на сметка на соседната и проширена Општина Жегљане.

## Население
Според пописот од 1913 година, Општина Пелинце имала 1.508 жители. Според пописот од 1921 година, Општина Пелинце имала 1.624 жители. Според верската припадност, 1.596 биле православни, додека 36 биле муслимани. Според јазичната припадност, 1.572 биле Срби/Хрвати, 16 биле Власи, додека 36 припаднале во графата останати. Според пописот од 1931 година, Општина Пелинце имала 1.874 жители, од кои 945 биле мажи, а 929 биле жени. Општината се состоела од 258 куќи и 261 домаќинствo.

Според пописот од 1948 година, Месен народен одбор Пелинце имал 906 жители. Од таа бројка, 843 биле Македонци, 46 биле Срби, 16 биле Турци, додека 1 бил Ром.

## Поврзано
*Список на населени места во Вардарска Македонија по општина (1913-1915)
*Список на општини во Вардарска Бановина по население (1931)
*Список на општини во Македонија по население (1948)

## Забелешки

## Наводи

Пелинце
Пелинце
Пелинце
Пелинце
Категорија:Козјачка Околија
Категорија:Кумановска Околија
Флутиказон

**Флутиказонот** е лек од групата на кортикостероиди. Се користи во превенција на симптомите на астма. Со редовна (секојдневна) примена, инхалацискиот флутиказон ги намалува бројот и тежината на астматичните напади. Сепак, не го ублажува веќе започнат астматичен напад.

Категорија:Антиастматици
Жељево

**Жељево** е населено место во општината Сврљиг Нишавски Управен Округ, Србија. Според пописот од 2022 година имало 37 жители. 

## Поврзано
* Сврљиг
* Нишавски Управен Округ
* Јужна Србија

## Наводи

Категорија:Сврљиг
Категорија:Населени места во Јужна Србија
Авле

**Авле** (, *Авлес*) — село во Кожанско, Егејска Македонија, денес во општината Серфиџе на Кожанскиот округ во областа Западна Македонија, Грција. Населението брои 236 жители (2021).

## Географија и местоположба
Селото е сместено околу 4 км западно од Серфиџе, на левата страна на реката Фармаки, во подножјето на планината Бурсана, на надморска височина од 360 м.

## Историја

### Во Отоманското Царство
Неговото население уште од порано има грчко потекло. 

Во XIX век Авле било грчко село во Серфиџенската каза на Серфиџенскиот Санџак.

Според статистиката на грчкиот конзулат во Еласона, во 1904 г. во *Авлес* (Αυλαίς) живееле 120 Грци христијани.

### Во Грција
По Балканските војни во 1913 г. селото е припоено кон Грција согласно Букурешкиот договор. Таа година тоа броело 180 жител, кои во 1920 г. се намалиле на 146 лица. 

Со потпишувањето на Лозанскиот договор во 1922 г. во селото се населиле 30 семејства (вкупно 109 бегалци), така што селото станало мешана населба. Во 1928 г. Авле е заведено со 295 жители или според други податоци, тоа претставувало чисто бегалска населба.

## Стопанство
Населението произведува жито, компири и други земјоделски производи, а делумно се занимава и со сточарството.

## Население

## Самоуправа и политика
Во 1920 година, селото станало самостојна општина, чиј атар зафаќал површина од 11 квадратни километри. Општината Авле била приклучена во општината Серфиџе во 1997 година, која била укината во 2011 година и станала дел од поголемата општина Серфиџе-Велвендо.

Селото припаѓа на општинската единица Серфиџе со седиште во истоимениот град, која припаѓа на поголемата општина Серфиџе, во округот Кожани. Воедно, селото е дел од општинскиот оддел Авле, во кој е единствено село.

## Наводи

Категорија:Серфиџе
Наум Веќилхарџи

**Наум Веќилхарџи** (роден **Наум Панајот Бреди**; 1797–1846) бил албански правник и учен. Во 1844, тој објавил уникатна азбука за албанскиот јазик со букви што тој лично ги создал, наречена Виткуќска азбука. Веќилхарџи е еден од најзначајните фигури во раната албанска преродба, и се смета за нејзин прв идеолог.

## Биографија

### Ран живот
Наум Веќилхарџи е роден на 6 декември 1797 во село Виткуќ, во близина на Корча, во јужна Албанија во православно христијанско семејство. Неговото семејство го презело прекарот *Веќилхарџи* (  управник) бидејќи неговиот татко Панајот Бреди го снабдувал дворот на Али-паша Јанински. По уништувањето на Виткуќ во 1819, во потрага по подобар живот заминал во Дунавските кнежевства. Како студент учествувал во Влашкото востание од 1821. Неколку години подоцна работел во Браила како адвокат, се збогатил и ги искористил своите пари за промоција на идеите на албанската преродба.

### Дејност
Во 1824 или 1825 започнал со создавање на азбука за албанскиот јазик. Конечната верзија на неговата Виткуќска азбука од триесет и три букви, чии знаци ги измислил лично тој, била испечатена како дел од буквар во 1844-5 со наслов *Ëvetari Shqip Fort i Shkurtër* ("Најкорисната и најконцизната албанска азбука"). Веќилхарџи избегнувал употреба на латински, грчки или арапски букви и знаци поради можното нивно повраување со религијата и можноста да предизвикаат поделби помеѓу Албанците од различни религии. Букварот на Веќилхарџи прво бил дистрибуиран во Корча и подоцна на запад до Берат, каде што постигнал голем успех. Букварот циркулирал и во Премет. На 22 април 1845 Атанас Паскали, еден од позначајните луѓе од Корча заедно со други му испратил писмо во кое барал што е можно повеќе примероци. Помеѓу албанските историчари, ова дело на Веќилхарџи се смета за почеток на албанската преродба.

Во 1845 Веќилхарџи испратил отворено полемичко писмо до својот внук на грчки јазик, кој ги нарекол неговите патриотски идеи *химера*: писмото се смета за еден од првите пишани документи во кои се споменуваат главните идеи на албанското преродбенско движење. Се смета дека неговата смрт е предизвикана од труење, според некои по наредба на Цариградскиот патријарх. Причината и времето на неговата смрт се непознати. Се верува дека починал кратко по летото 1846 година, кога се објавени последните информации за него во влашкиот печат.

## Виткуќска азбука

десно|мини|300x300пкс|Буквите од оригиналното писмо на Веќилхарџи (во црвено). Буквите што недостасуваат gj, rr, xh and zh се означени со X.
Веќилхарџи измислил оригинално писмо за своите буквари. Писмото кое понекогаш се смета за слично со ерменската азбука, најверојатно било развиено некаде околу 1825 година. Писмото на Веќилхарџи, познато како Виткуќско писмо, по родното место на неговиот автор. Краток период се користело во некои делови на Албанија, но никогаш не доживеало поголема популаризација.

## Наводи

Категорија:Изумители на писма
Категорија:Албанска преродба
Благоја Милевски

**Благоја „Боби“ Милевски-Кичеец** () — македонски фудбалски тренер и поранешен играч кој е тренер на фудбалската репрезентација на Македонија.

## Играчка кариера

### Клупска
Во текот на својата играчка кариера настапувал за Црвена звезда, Ираклис, Трикала, Марибор, Победа, Панилијакос, Македонија ЃП, Ашдод, Цементарница 55 и Вардар.

### Репрезентативна
Одиграл еден натпревар за репрезентацијата на Македонија во септември 1998 година против Египет.

## Тренерска кариера
По повлекувањето од , тој стана тренер. Додека беше тренер на „Вардар“, ја освоил наградата што ја доделува Фудбалската федерација на Македонија за најдобар тренер во 2013 година. На 18 септември 2014 година, бил именуван за тренер на македонскиот тим до 21 година. На 11 мај 2018 година, Милевски потпишал договор со клубот од израелската премиер лига, ФК Ашдод.

По враќањето во репрезентацијата на Македонија до 21 година, Милевски станал главен селектор на сениорската Македонска репрезентација во септември 2021 година.

## Почести и награди
Како играч:

* **НК Марибор**
** Словенечка лига:
*** Вицешампион: 1994–95
** Куп на Словенија:
*** Победник: 1993–94
* **ФК Победа**
** Прва македонска лига:
*** Вицешампион: 1996–97
* **ФК Ашдод**
** Тото куп:
*** Вицешампион: 2001-02
* **ФК Цементарница 55**
** Втора македонска лига:
*** Вицешампион: 2006–07
* **ФК Македонија ЃП**
** Прва македонска лига:
*** Победник: 2008–09
** Куп на Македонија:
*** Вицешампион: 2008–09

Како тренер:

* **ФК „Вардар“**
** Прва македонска лига:
*** Победник: 2012–13
** Суперкуп на Македонија:
*** Победник: 2013

## Селекторска статистика

## Наводи

## Надворешни врски
* 
* Blagoja Milevski coach profile at National-Football-Teams.com
* Blagoja Milevski coach profile at Soccerway (archived)

Категорија:Македонски фудбалски репрезентативци
Категорија:Фудбалски централни дефанзивци
Категорија:Тренери на ФК Вардар (Скопје)
Категорија:Македонски фудбалски тренери
Категорија:Фудбалери во Првата македонска фудбалска лига
Категорија:Фудбалери на ФК Вардар (Скопје)
Категорија:Фудбалери на ФК Цементарница
Категорија:Фудбалери на ФК Македонија Ѓорче Петров
Категорија:Фудбалери на ФК Победа
Категорија:Фудбалери на ФК Марибор
Категорија:Фудбалери на ФК Црвена Ѕвезда
Категорија:Фудбалери од Скопје
Категорија:Живи луѓе
Категорија:Родени во 1971 година
Категорија:Македонски иселенички фудбалери
Земјотрес во Индискиот Океан (2004)

рамка|Анимација на индонезиското цунами
десно|мини|300x300пкс|Фотографија на цунамито во Тајланд
**Земјотрес во Индискиот Океан во 2004 година** — многу моќен подводен земјотрес со магнитуда од 9,0 степени што сериозно ги погодил земјите што граничат со Индискиот Океан на 26 декември 2004 година.

Бројот на жртви надминал 220.000, а според некои проценки, дури и над 300.000.

## За земјотресот
Главниот удар се случил на 26 декември 2004 година во 00:58:53 UTC (07:58:53 месно време во Џакарта и Бангкок). Цунамите што следеле ги опустошиле бреговите на Индискиот Океан на Шри Ланка, Југоисточна Индија, Индонезија, Тајланд, Малезија, Малдиви и Мјанмар.

Тоа бил најголемиот земјотрес што ја погодил Земјата по земјотресот со јачина од 9,2 степени по Рихтер на Алјаска на 27 март 1964 година. Стотици илјади луѓе загинале од цунамите високи до 15 метри што ги поплавиле крајбрежните области 15 минути до 10 часа подоцна, предизвикувајќи една од најголемите катастрофи во современата историја.

Цунамито стигнало до Сомалија и други земји на источниот брег на Африка, оддалечени 4.500&nbsp;км од епицентарот. Најоддалечената забележана жртва се случила во Порт Елизабет, Јужноафриканската Африка, на 8.000 км оддалеченост од епицентарот.

Брановите се прошириле и во Тихиот Океан, предизвикувајќи плимни нарушувања во Северна и Јужна Америка.

## Број на жртви

## Помош на жртвите
Помошта во различни облици почнала да пристигнува веднаш по настанот, но како што размерите на катастрофата станале јасни, земјите и поединците драматично ја зголемиле својата помош. Резултатот од обилната помош за овие области било намалување на помошта за другите области во светот кои веќе добиваа поддршка поради неповолната ситуација.

## Наводи

## Надворешни врски

* www.arso.gov.si 
* 24ur.com 
* USGS: Largest earthquakes in the world since 1900 
* Agency photos from the affected areas 
* Global Earthquake report - updated with each new earthquake or aftershock  

Категорија:Индиски Океан
Категорија:Земјотреси
Категорија:Цунами
Категорија:Катастрофи во 2004 година
Зоран Стратев

**Зоран Стратев** (, ) — македонски фудбалски тренер и поранешен играч. Бил поранешен привремен селектор на фудбалската репрезентација на Македонија.

## Наводи

## Надворешни врски
*Profile at Soccerway

Категорија:Тренери на ФК Вардар (Скопје)
Категорија:Македонски фудбалски тренери
Категорија:Фудбалери на ФК Работнички (Скопје)
Категорија:Фудбалери на ФК Македонија Ѓорче Петров
Вила (појаснување)

**Вила** може да се однесува на:

* **[[Вила (градба)]]** — убава, раскошна куќа, обично надвор од градот, резиденција или наменета за одмор..
* **[[Вила (полска)]]** — повеќенаменска земјоделска алатка.
* **[[Вила (градинарска)]]** — алатка што се користи за собирање, подигање и превртување на земја во градинарството.
* **[[Вила (митско суштество)]]** — истозначник за самовила.

## Наводи
Хју Грант

**Хју Џон Мунго Грант** (роден на 9 септември 1960 година) е англиски актер. Грант добил неколку признанија, вклучувајќи ја наградата на Британската филмска академија и наградата Златен глобус, како и номинации за две награди „Прајмтајм Еми“. Исто така добил и почесен Цезар во 2006 година. Во 2022 година, списанието *„Тајм Аут“* го навело Грант како еден од 50-те најголеми британски актери на сите времиња. Неговите филмови заработиле над 4 американски долари&nbsp;милијарди низ целиот свет.

Грант го имал своето деби како долгометражен филм во *Привилегиран* (1982), потоа романтичната драма *[[Морис (филм од 1987)|Морис]]* (1987) за која добил признание, како и наградата „Волпи куп“ за најдобар глумец. Грант потоа глумел во низа успешни историски драми како што се *[[Остатоци од денот]]* (1993), *Разум и чувствителност* (1995) и *[[Враќањето на монархијата|Враќање на монархијата]]* (1995). Тој се појавил како ѕвезда со романтичната комедија на Ричард Кертис *Четири свадби и еден погреб* (1994), за која ги освоил Златниот глобус и наградата БАФТА за најдобар глумец. Грант глумел и во други романтични комедии како што се *Нотинг Хил* (1999), *Дневникот на Бриџит Џонс* (2001), *За едно момче* (2002), *[[Две недели за заљубување]]* (2002), *Всушност, љубов* (2003) и *[[Музика и стихови]]* (2007).

Грант почнал да глуми во спротивен стил, заработувајќи номинации за две награди БАФТА за најдобар спореден глумец за неговите улоги во *[[Флоренс Фостер Џенкинс (филм од 2016)|Флоренс Фостер Џенкинс]]* (2016) и во *Падингтон 2* (2017). Тој глумел и во научно-фантастичниот филм *[[Атлас на облаците (роман)|Атлас на облаците]]* (2012), неколку акциони филмови со Гај Ричи, вклучувајќи го *Џентлмените* (2019), *[[Вонка (филм)|Вонка]]* (2023) и хорор филмот *Еретик* (2024), што му донело уште една номинација за БАФТА. Грант добил две номинации за наградата Прајмтајм Еми за најдобар глумец за минисеријата на Би-Би-Си *Англиски скандал* (2018) и *Слом* (2020).

Грант отворено зборувал за својата антипатија кон глумата, за својот презир кон културата на славните личности и за непријателството кон медиумите. Бил истакнат критичар на однесувањето на Руперт Мердок за време на скандалот со прислушување телефони на Њуз Интеренешанал.

## Наводи

## Надворешни врски

* 
* Hugh Grant at the BFI's Screenonline
* Hugh Grant   on Charlie Rose
* Hugh Grant collected news and commentary at The Guardian 
* , and in NYT Movies
* Hugh Grant interview on BBC Radio 4's *Desert Island Discs*, 21 April 1995
* Hugh Grant interview at Museum of the Moving Image about *[[Флоренс Фостер Џенкинс (филм од 2016)|Florence Foster Jenkins]]*

Категорија:Живи луѓе
Категорија:Родени во 1960 година
Категорија:Англиски глумци
Категорија:Англиски филмски глумци
Категорија:Добитници на Златен глобус
Горан Вишњиќ

**Горан Вишњиќ** (Шибеник, 9 септември 1972) е хрватско - американски глумец кој се појавил во многу американски филмови и серии. Неговата најзначајна улога била во телевизиската серија *Итна служба*.

## Биографија

### Кариера
Вишњиќ се појавил во разни театарски продукции уште од дете. Неговата прва филмска улога била во контроверзниот српски филм *Браќа по мајка* (1988), во кој играл млад усташ. Кога Југославија се распаднала, Вишњиќ отслужувал воена служба во Југословенската народна армија (ЈНА). Тој ја напуштил ЈНА и се врати во Шибеник, каде што се приклучи на Хрватската армија (ХВ) во одбраната на неговиот роден град. Откако ја напуштил Хрватската армија, се преселил во Загреб, каде што се запиша на Академијата за драмски уметности. Како студент на втора година на академијата, бил забележан од професорот Јошко Јуванчиќ и му ја понудил улогата на Хамлет на Летниот фестивал во Дубровник. Вишњиќ станал познат по оваа улога.

Пред *Итна помош*, Вишњиќ играл споредни улоги во филмовите *[[Пацифизам]]*

, *Добредојдовте во Сараево* и *Практична магија*. Во 1998 година, се појавил во музичко видео на Мадона, што го лансирало во холивудските води. Тој се приклучил на *екипата на Итна помош* за шестата сезона (кон крајот на 1999 година ), а во 2006 година станал главен актер. Горан ја напуштил серијата кон крајот на 2008 година, кратко пред да заврши.

Во меѓувреме, глумел во филмовите *Длабокиот крај*, *Последната волја* и *Доктор сон*, а го позајмил и гласот во анимираниот филм *[[Ледено доба (филм од 2002)|Ледено доба]]*. Глумел и во мини-серијата *Спартак* и во истоимената хрватска филмска и телевизиска серија *Долгата темна ноќ*.

### Приватен живот
Вишњиќ е во брак со Ивана Врдољак, ќерка на хрватскиот режисер Антун Врдољак. Двојката има 3 деца, 2 од нив се посвоени.

Во летото 2007 година, Вишњиќ бил во центарот на скандал во кој Мирела Рупиќ го прогласила за татко на нејзината ќерка, Лана Лурдес. Актерот ја признал аферата и на крајот го признал татковството.

## Награди

* Награда Орландо за најдобар актер
* Вечерна ружа (1997, 1998, 1999, 2000, 2002, 2004) 
* Награда на читателите на Filmski.net
* Златна арена за улогата во филмот „Долгата темна ноќ“ (2004)
* Награда на Парискиот фестивал за најдобар глумец во филмот Доктор Слип (2004)
* Годишна награда „Владимир Назор“ (2004)

## Надворешни врски

* 

## Извори

Категорија:Хрватски филмски глумци
Категорија:Луѓе од Шибеник
Праисториски цунами

**Праисториските цунами** — цунами и таканаречени „мегацунами“ што се случиле пред запишаната историја. Настаните се идентификувани преку усни преданија и/или геолошки докази. Оние настани што се идентификувани преку современи записи се наведени како историски цунами.

## Список

## Наводи

Категорија:Праисторија
Категорија:Цунами